CELEX: 21986A0517(01)
Language: el
Date: 1960-04-28 00:00:00
Title: Σύμφωνο για την προσωρινή εισαγωγή ατελώς, υπό μορφή χρησιδανείου, υλικού ιατροχειρουργικού και εργαστηριακού για τα υγειονομικά ιδρύματα, προς το σκοπό διάγνωσης ή θεραπείας

Avis juridique important

|

21986A0517(01)

Σύμφωνο για την προσωρινή εισαγωγή ατελώς, υπό μορφή χρησιδανείου, υλικού ιατροχειρουργικού και εργαστηριακού για τα υγειονομικά ιδρύματα, προς το σκοπό διάγνωσης ή θεραπείας  

Επίσημη Εφημερίδα αριθ. L 131 της 17/05/1986 σ. 0048 - 0049 Φινλανδική ειδική έκδοση: Κεφάλαιο 2 τόμος 4 σ. 0117  Σουηδική ειδική έκδοση: Κεφάλαιο 2 τόμος 4 σ. 0117  UNTS 1960 VOL 376 σ. 111 UN-01/10/1960-5377

*****ΣΥΜΦΩΝΟΝ  Δια την προσωρινήν εισαγωγήν ατελώς, υπό μορφήν χρησιδανείου, υλικού ιατροχειρουργικού και εργαστηριακού δια τα υγειονομικά ιδρύματα, προς τον σκοπόν διαγνώσεως ή θεραπείας  (ΜΕΤΑΦΡΑΣΗ)  ΑΙ ΥΠΟΓΡΑΦΟΥΣΑΙ ΚΥΒΕΡΝΗΣΕΙΣ, μέλη του Συμβουλίου της Ευρώπης,  ΕΧΟΥΣΑΙ ΥΠ' ΟΨΙΝ ότι, συνεπεία εξαιρετικών περιστάσεων, παν κράτος δύναται να ευρεθή απροόπτως άνευ του ιατροχειρουργικού και εργαστηριακού υλικού, όπερ θα τω επέτρεπεν όπως αντεπεξέλθη εις τας πλέον επειγούσας ανάγκας του πληθυσμού αυτού,  ΘΕΩΡΟΥΣΑΙ ευκταίον όπως διευκολυνθή η διακίνησις ιατροχειρουργικού και εργαστηριακού υλικού, το οποίον κράτη μέλη ήθελον θέσει εις την διάθεσιν ετέρων κρατών μελών,  ΕΧΟΥΣΑΙ ΥΠ' ΟΨΙΝ αφ' ετέρου ότι σκοπός του Συμβουλίου της Ευρώπης είναι η σύσφιγξις των μεταξύ των μελών αυτού υφισταμένων δεσμών και η προαγωγή της οικονομικής και κοινωνικής προόδου αυτών, και δη δια της συνάψεως ευρωπαϊκών συμφώνων,  ΑΝΑΓΝΩΡΙΖΟΥΣΑΙ ότι σύμφωνον, εξασφαλίζον την ελευθέραν διακίνησιν ιατροχειρουργικού και εργαστηριακού υλικού ήθελεν αποτελέσει ουσιαστικόν μέσον προς επίτευξιν του σκοπού τούτου,  ΣΥΝΩΜΟΛΟΓΗΣΑΝ ΚΑΙ ΣΥΝΑΠΕΔΕΧΘΗΣΑΝ ΤΑ ΑΚΟΛΟΥΘΑ:  Άρθρο 1  1. Τα συμβαλλόμενα μέρη, εφ' όσον διαθέτουσι επαρκή αποθέματα δια τας ιδίας αυτών ανάγκας, θέλουσι θέσει εις την διάθεσιν ετέρων εκ των συμβαλλομένων μερών, υπό μορφήν χρησιδανείου, ιατροχειρουργικόν και εργαστηριακόν υλικόν, ούτινος, λόγω εξαιρετικών περιπτώσεων, έχουσι ταύτα επείγουσαν ανάγκην. Το υλικόν τούτο αποσταλήσεται τη αιτήσει του ενδιαφερομένου μέρους, θέλει δε επιστραφή αργότερον.  2. Παν συμβαλλόμενον μέρος επ' ωφελεία του οποίου ήθελον εφαρμοσθή αι διατάξεις της προηγούμενης παραγράφου θα παράσχη πάσαν δυνατήν διευκόλυνσιν προς προσωρινήν εισαγωγήν, εις την επικράτειαν αυτού, του επί δανεισμώ παρεχομένου υλικού.  Άρθρο 2  1. Η προθεσμία της προσκαίρου εισαγωγής δεν θα υπερβαίνη το εξάμηνον. Αύτη δύναται ν' ανανεωθή υπό τας αυτάς προϋποθέσεις, από συμφώνου μετά της χώρας εξαγωγής.  2. Αι διευκολύνσεις αφορώσιν αποκλειστικώς εις το ιατροχειρουργικόν και εργαστηριακόν υλικόν, το προοριζόμενον δια νοσοκομεία και λοιπά υγειονομικά ιδρύματα. Εις ταύτας περιλαμβάνεται η έκδοσις των απαραίτητων αδειών δια την προσωρινήν εισαγωγήν του υλικού τούτου και η απαλλαγή από δασμών και τελών, των επιβαλλομένων κατά τας εισαγωγάς), πλην των επιβαρύνσεων εκ πραγματικών εξόδων, γενομένων παρά των αρχών της χώρας προσωρινής εισαγωγής.  Άρθρο 3  Αι διατάξεις των άρθρων 1 και 2 δεν κωλύουσι την παρά των αρχών της χώρας εισαγωγής λήψιν των αναγκαίων μέτρων, είτε προς εξασφάλισιν της επανεξαγωγής των προσωρινώς εισαχθέντων ειδών ευθύς ως αι περιπτώσεις ανάγκης ή η προθεσμία, η προβλεπομένη εν τη παραγράφω 1 του άρθρου 2, λήξωσιν, είτε προς εξασφάλισιν της καταβολής δικαιωμάτων και τελών εν περιπτώσει μη επανεξαγωγής.  Άρθρο 4  Αι διατάξεις του παρόντος συμφώνου δεν επηρεάζουσι τας ευνοϊκωτέρας διατάξεις περί προσωρινής εισαγωγής του προβλεπομένου εν τω άρθρω 1 υλικού, τας περιεχομένας είτε εις την νομοθεσίαν ή εις τους κανονισμούς παντός συμβαλλομένου μέρους, είτε εις πάσαν άλλην σύμβασιν, συνθήκην ή σύμφωνον ισχύον μεταξύ δύο ή πλειόνων εκ των συμβαλλόμενων μερών.  Άρθρο 5  1. Το παρόν σύμφωνον είναι ανοικτόν προς υπογραφήν παρά των μελών του Συμβουλίου της Ευρώπης, άτινα δύνανται να προσχωρήσωσιν εις τούτο διά:  α) υπογραφής άνευ επιφυλάξεως δια την επικύρωσιν ή  β) υπογραφής συν τη επιφυλάξει επικυρώσεως, επακολουθούσης της επικυρώσεως.  2. Αι κυρωτικαί πράξεις θέλουσι κατατεθή παρά τω Γενικώ Γραμματεί του Συμβουλίου της Ευρώπης.  Άρθρο 6  1. Το παρόν σύμφωνον θέλει τεθή εν ισχύι τρεις μήνας μετά την ημερομηνίαν καθ' ήν τρία μέλη του Συμβουλίου, συμφώνως προς τας διατάξεις του άρθρου 5, θα υπογράψωσιν ανεπιφυλάκτως το σύμφωνον ή θα επικυρώσωσι τούτο.  2. Δια παν μέλος όπερ μεταγενεστέρως ήθελεν υπογράψει το σύμφωνον άνευ επιφυλάξεως επικυρώσεως ή ήθελε κυρώσει τούτο, το σύμφωνον τίθεται εν ισχύι τρεις μήνας μετά την υπογραφήν ή την κατάθεσιν της σχετικής κυρωτικής πράξεως. Άρθρο 7  Η εξ Υπουργών Επιτροπή του Συμβουλίου της Ευρώπης δύναται να καλέση παν κράτος μη μέλος του Συμβουλίου όπως προσχωρήση εις το παρόν σύμφωνον. Η προσχώρησις άρχεται ισχύουσα τρεις μήνας μετά την κατάθεσιν της πράξεως προσχωρήσεως παρά τω Γενικώ Γραμματεί του Συμβουλίου της Ευρώπης.  Άρθρο 8  Ο Γενικός Γραμματεύς παρά τω Συμβουλίω της Ευρώπης θέλει γνωστοποιήσει εις τα μέλη του Συμβουλίου και εις τα προσχωρούντα κράτη:  α) την ημερομηνίαν ενάρξεως ισχύος του παρόντος συμφώνου και τα ονόματα των άνευ επιφυλάξεως επικυρώσεως υπογραψάντων ή των κυρωσάντων τούτο μελών·  β) την κατάθεσιν παντός εγγράφου προσχωρήσεως, πραγματοποιηθείσης κατ' εφαρμογήν των διατάξεων του άρθρου 7.  Άρθρο 9  1. Το παρόν σύμφωνον θέλει παραμείνει εν ισχύι επί απεριόριστον χρόνον.  2. Παν συμβαλλόμενον μέρος δύναται να θέση τέρμα, καθ' όσον αφορά εις εαυτό, εις την εφαρμογήν του παρόντος συμφώνου προειδοποιών σχετικώς προς ενός έτους τον Γενικόν Γραμματέα παρά τω Συμβουλίω της Ευρώπης.  Εις πίστωσιν τούτων, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν σύμφωνον.  Συνετάγη εν Στρασβούργω, τη 28η Απριλίου 1960, γαλλιστί και αγγλιστί, αμφοτέρων των κειμένων όντων εξ ίσου εγκύρων, εις εν και μοναδικόν αντίτυπον, όπερ θέλει κατατεθή εις τα αρχεία του Συμβουλίου της Ευρώπης. Ο Γενικός Γραμματεύς θέλει αποστείλει πιστά κεκυρωμένα αντίγραφα, τούτου προς πάσας τας υπογραψάσας και προσχωρησάσας κυβερνήσεις.